Kamenický, Ladislav, minister financií SR (2024-09-26):
Ďakujem pekne. Pán Hargaš, dneska najaktívnejší zo všetkých pánov poslancov, ešte okrem neho sa to pýtajú aj ďalší, skoro celé PS-ko, čo tým pozdravujem. Takže za chvíľu vysvetlím, že my na rozdiel, na rozdiel od toho, čo pán Ódor navrhuje vo svojej knižke Rýchlokurz geniality, ktorý navrhoval zvýšiť DPH do základnej sadzby, úplne všetky, zníženej sadzby, aby sa vrátili, tak na rozdiel od pána Ódora, od vášho ekonomického gurua, my znižujeme potraviny z 10 na 5 %. A to sa týka aj živnostníkov. To sú bežní ľudia, ktorí nakupujú potraviny, pán Hargaš. To sú tie základné. Potom znižujeme potraviny z 20 na 19 %, všetky ostatné, čiže všetky potraviny idú nižšie. Takže toto robíme pre, aj pre živnostníkov. Bavíme sa tu o liekoch. Aj ten živnostník potrebuje lieky, pán Hargaš. Tam tiež znižujeme dépeháčku z 10 na 5 %. Elektrinu znižujeme z 20 na 19 %. Takisto pomáhame aj živnostníkom. Bavíme sa tu o gastre. Dnes tu bolo o tom veľa hovorené. Bavíme sa o stravovacích zariadeniach. Znižujeme DPH z 10 na 5 %. Týka sa to aj živnostníkov, pán Hargaš. Bavíme sa o sociálnych podnikoch. Podporujeme národné, teda štátom podporujeme bývanie, nájomné. A toľko kritizované knihy. Najskôr sme znížili DPH na 10 %, z 10 na 5, a pripravujeme, je to, ďakujem kolegom, ktorí podajú pozmeňujúci návrh vo výbore na zníženie DPH na, aj na knihy. Takisto dennú tlač a časopisy. A teraz, čo ste, čo nikto tu neurobil predo mnou a poviem, ak všetci, ja sa pýtam jednej redaktorky, že aká je DPH na jej knihy, aká je DPH na audioknihy, tak som počul, že je vraj znížená, nie je to pravda. Je 20 %. Ja ju znižujem na 5 %. Budem ju znižovať cez môjho kolegu Dana Karasa a Tibora Gašpara, podáme pozmeňujúci návrh vo výboroch a za to im ďakujem. Takže ja som urobil zo svojej, zo svojho, zo svojej pozície všetko pre to, aby sa nikto nemohol vyhovárať na Kamenického, že nechce vzdelaných ľudí na Slovensku. Dokonca som urobil niečo naviac. To znamená, že e-knihy idú dole s dépeháčkou a budem veľmi pozorne pozorovať, páni z Panta Rhei, páni z Martinusu a z ostatných veľkých kníhkupectiev, ktorí máte 30 až 50 % vyššie marže ako všetky malé kníhkupectvá na tých knihách, že jak pôjdete dole s tými cenami. Si to odsledujem (potlesk). Takže štát mojimi rukami urobil to, že urobil maximum pre to, aby ste sa nevyhovárali na Kamenického. Kamenický chce vzdelaných ľudí na Slovensku. Učebnice na 5 %, to tu ešte nebolo. Ja si to nepamätám, žeby boli učebnice na 5 %. Takže za mňa ja som urobil všetko a budem čakať teda, že čo urobia kníhkupectvá, tie, kde sa to tekvicové laté podáva, že či tam budú tie ceny o 10-20 % nižšie, tie základné, na ktorých ony zarábajú obrovské sumy. Obrovské sumy. Takže toľko, toľkoto v tejto oblasti. Budem pokračovať, lebo ja si rád užijem túto otázku, pán Hargaš, takže pozdravujem pána Ódora. Všetky znížené sadzby, ktoré my znižujeme, on neurobí. Čo sme urobili pre tých živnostníkov? No urobili sme. Znižujeme, v podstate zostávame na pätnásťpercentnej dani pridanej, teda z príjmu právnických osôb a vraciame to, čo bolo tu pôvodne, to, čo zrušili vaši kolegovia za bývalej vlády, to znamená, vraciame obrat, zvyšujeme zo 60- na 100-tisíc, aby živnostníci tam platili len 15 %. A teraz mnohí, pán Hargaš, nevykrikujte, vy ste už položili otázku, tak čakajte na odpoveď. Znižujeme, znižujeme 15-percentnú daň. Znižujeme u malých eseročiek a mnohí živnostníci menia aj formu na malé eseročky do 100-tisíc obratu opäť na 10 %. Kedy tu boli 10-percentné dane, pán Hargaš? To si nepamätáte. Takže toto robíme pre ľudí. A keď toľko vyskakujete, tak áno, ja tu mám takú tabuľku, kde mám, že pochybné hospodárenie Slovensko IT nás stálo 10 mil. Keby ste tam nešafárili, tak tých 10 mil. dám kľudne tým živnostníkom! Špáranie v nose – ste minuli 780 mil... (Prerušenie vystúpenia časomerom.)